***NOTĂ INFORMATIVĂ***

***la proiectul de Lege pentru modificarea şi completarea Legii nr.451-XV din 30.07.2001 privind reglementarea prin licențiere a activităţii de întreprinzător***

Elaborarea proiectului de Lege pentru modificarea şi completarea Legii nr. 451-XV din 30.07.2001 privind reglementarea prin licenţiere a activităţii de întreprinzător, se pliază obligației instituite Guvernului prin art.154 al Codul transporturilor rutiere nr. 150 din 17 iulie 2014.

Pe de altă parte, Foaia de Parcurs privind acțiunile Guvernului în vederea eliminării constrîngerilor critice în calea mediului de afaceri 2013-2014, aprobată prin Hotărîrea Guvernului nr.765 din 25 septembrie 2013, prevede la pct.4.1 *acțiunea de actualizare a* ***listei licențelor*** *și autorizațiilor existente, revizuirea acestora și eliminarea dublărilor pentru a asigura respectarea principiilor de bună reglementare.*

Excluderea din lista genurilor reglementate prin licențiere a 3 genuri: - activitatea burselor de mărfuri; - confecționarea și distrugerea ștampilelor; - activitatea de depozitare a cerealelor cu eliberarea certificatelor de depozit pentru cereale; se înscrie exact în intenția expusă de actualizare a listei actelor permisive – licențele pentru activitățile expuse.

Modificările și completările Legii nr.451/2001 în formula expusă, vine de asemenea să creeze ajustările legale cadru necesare, odată cu începerea producerii efectelor juridice ale Codului transporturilor rutiere cu elementele novatoare ce le comportă (*termenul licenței – 8 ani, noțiunea de copie conformă a licenței).*

Astfel, modificarea propusă la art. 8 alin. 1) lit. a) pct. 11) al Legii nr. 451/2001 genul de activitate supuse reglementării prin licenţiere, în noua formulă va avea următorul conținut: „activitatea de transport rutier” – dat fiind că modificările aduse de legea de specialitate - Codul transporturilor rutiere, care substituie denumirea actuală a genului de activitate „transportul auto de călători în folos public”.

Prin derogare, promovând noile reglementări transpuse prin Codul transporturilor rutiere, pe lângă cerinţele speciale ce ţin de formularele de licenţă, anexa la aceasta – ca parte integrantă, stabilită la art. 9 al Legii nr.451/2001, urmează a formaliza prevederile legii în discuție prin introducerea unui nou alineat (31) în vederea integrării şi legitimării a documentului „copia conformă a licenței” ca document nominal şi netransferabil al operatorului de transport rutier licenţiat, eliberat într-un număr corespunzător vehiculelor utilizate la operaţiunile de transport rutier, cu indicarea expresă a numărului de înmatriculare a vehiculului.

În același sens, a explicațiilor din alineatul precedent, se propune modificarea alin.(6) din art.18 al Legii, prin substituirea cuvîntului „autorizate” cu cuvîntul „conforme”.

De asemenea, s-a inserat în proiectul de lege excepţia sub aspectul termenului de valabilitate al licenţei (8 ani) pentru activitatea de transport rutier, avînd în vedere Legea specială - Codul transporturilor rutiere.

*Referinţele la reglementările corespondente ale legislaţiei comunitare şi nivelul compatibilităţii proiectului de act legislativ cu reglementările în cauză*

Potrivit Tabelului de concordanţă la proiectul Hotărârii Guvernului cu privire la aprobarea Codului transporturilor rutiere, titlul actului comunitar constituie Regulamentul (CE) nr. 1071/2009 al Parlamentului European şi al Consiliului din 21 octombrie 2009, de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51). Subiectul scopului regulator îl constituie reglementarea activității (serviciilor) de transport rutier, iar obiectivul Regulamentului este armonizarea legislației statelor membre în sectorul transporturilor.

Subsecvent, Codul transporturilor rutiere constituie actul normativ național, ce stabileşte cadrul normativ de reglementare a tuturor proceselor din domeniul transporturilor rutiere, prin adaptare la Actul comunitar expus supra, în limitele prevăzute de acordurile bilaterale, convenţiile şi acordurile internaţionale la care Republica Moldova este parte.

Astfel, proiectul de Lege pentru modificarea şi completarea Legii nr. 451-XV din 30.07.2001 privind reglementarea prin licenţiere a activităţii de întreprinzător, derivă din noile reglementări (Codul transporturilor rutiere nr. 150 din 17 iulie 2014 şi Legea nr. 131-XVI din 07.06.2007 privind siguranţa traficului rutier), şi amplifică/continuă procesul de compatibilitate la standardele sectoriale comunitare.

O ultimă ajustare a dispoziției legale, absolut necesară, se referă la propunerea de modificare a Anexei nr. 1 pct. 1 lit. a) din Legea nr. 451/2001, în ceea ce ține de substituirea cuvîntului ”unitate” cu sintagma ”post (de joc)”. Modificarea în discuție este inițiată în scopul împiedicării fenomenului de eludare a plății taxei de licență, prin utilizarea cu rea credință, a unor necorelări de înțelesuri din Lege și standardul de specialitate (SM253:2005) de către entitățile economice licențiate pentru activitatea în domeniul jocurilor de noroc.

În perioada anului 2013 - iunie 2014 pe piaţa jocurilor de noroc au fost puse în exploatare automate de joc, asamblate și compuse, din punct de vedere constructiv (structural) - din două, trei şi mai multe automate, considerîndu-se o unitate, lucru care permite accesul la jocul de noroc simultan, a mai multor participanţi. Utilajul respectiv este certificat de către organismele de certificare abilitate ca un tot întreg, o unitate, ori acest lucru nu se încadrează în normele legale, și intenției legiuitorului, astfel ca, sub camuflajului plăţii taxei de licenţa pentru un aparat de joc, plasîndu-se cîte 2-4 locuri de joc, ceea ce reprezintă diminuarea proporţional – de 2-4 a taxei de licenţă.

*Fundamentarea economico-financiară în cazul în care realizarea noilor reglementări necesită cheltuieli financiare şi de altă natură*

Implementarea proiectului nu presupune cheltuieli financiare suplimentare.

Proiectul vizează activitatea de întreprinzător şi, în conformitate cu art.20 lit. e) al Legii nr.780/2001 privind actele legislative şi art.13 al Legii nr.235/2006 cu privire la principiile de bază de reglementare a activităţii de întreprinzător, este însoţit de Analiza impactului de reglementare.

**Viceministru Tudor COPACI**